पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ में लाॅकडाउन नहीं है, लेकिन लाॅकडाउन जैसी पाबंदियां हैं। गैर जरूरी सामान से संबंधित सभी दुकानें बंद रहेंगी। 11 मई सुबह 5 बजे तक जो निर्देश जारी किए गए हैं, उनका अगर कोई उल्लघंन करता है तो उसके खिलाफ डिजास्टर मैनेजमेंट एक्ट 2005 की धारा 51 और 60 के तहत कार्रवाई होगी। आईपीसी की धारा 188 के तहत पुलिस एफआईआर भी दर्ज करेगी।
चंडीगढ़ प्रशासन ने 18 साल या इससे ज्यादा उम्र के सभी लोगों को फ्री में वैक्सीन लगाने का फैसला किया है। वहीं, चंडीगढ़ में सभी भीड़ वाली जगह जैसे सुखना लेक, म्यूजियम, लाइब्रेरी या राॅक गार्डन बंद ही रहेंगे। लेकिन लोग सुबह पार्क में जाकर एक्सरसाइज या जाॅगिंग वगैरह कर सकेंगे। इसके लिए सुबह 5 बजे से सुबह 9 बजे तक का टाइम रहेगा। इसके अलावा स्ट्रीट वेंडर्स शाम 5 बजे तक जरूरी सामान सेक्टर्स में बेच सकेंगे। सरकारी दफ्तरों का टाइम अब सुबह 9:30 बजे से शाम 5 बजे तक कर दिया गया है।
सभी ई-संपर्क सेंटर 11 मई तक बंद
चंडीगढ़ में सभी ई संपर्क सेंटर्स 11 मई तक बंद रहेंगे। प्रशासन की तरफ से मंगलवार को ये निर्देश जारी किए गए। लोगों की तरफ से कहा गया है कि जब संपर्क सेंटर बंद कर दिए हैं तो बिजली और पानी के बिल की तारीख भी बढ़ाई जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn